jkorsvik/nowiki_second_scrape_merged huggingface dataset:
Moon

Moon er en britisk drama og science fiction debutfilm regissert av Duncan Jones (sønn av rockemusikeren David Bowie). Filmen kom ut i 2009 og vant prisen for beste britiske uavhengige film (BIFA). Duncan Jones vant BIFA Douglas Hickox Award- prisen for denne filmen.


== Handling ==
Hovedpersonen Sam Bell (spilt av Sam Rockwell) har en treårskontrakt på månen for Lunar Industries, og har som oppdrag å sende tilbake forsyninger av Helium-3 (det mest rene og effektive drivstoffet utvunnet av månestein) tilbake til jorda. Han er den eneste som jobber på månebasen bortsett fra roboten GERTY (stemmen er spilt av Kevin Spacey). Sam Bell føler seg mer og mer ensom og isolert mot slutten av kontrakten og begynner å hallusinere. Han drar ut med bulldoseren for å høste inn månestein og blir utsatt for en ulykke, men når han våkner oppdager han at han ikke er alene.


== Skuespillere ==
Sam Rockwell som Sam Bell
Kevin Spacey gir stemme til roboten GERTY
Dominique McElligott som Tess Bell
Kaya Scodelario som Eve Bell
Rosie Shaw som en yngre utgave av Eve
Benedict Wong som Thompson.
Matt Berry som Overmeyers.
Malcolm Stewart som en tekniker.


== Referanser ==


== Eksterne lenker ==
Offisielt nettsted 
(en) Moon (film) – kategori av bilder, video eller lyd på Commons 
(en) Moon på Internet Movie Database 
(sv) Moon i Svensk Filmdatabas 
(da) Moon i Danmark Nationale Filminstitut 
(fr) Moon på Allociné 
(nl) Moon på MovieMeter 
(en) Moon på AllMovie 
(en) Moon på Turner Classic Movies 
(en) Moon på Rotten Tomatoes 
(en) Moon på Metacritic 
(en) Moon på Box Office Mojo
Neobatrachia

Neobatrachia er en av delgruppene til springfrosk. Det er den nyeste delgruppen, noe som framgår av forstavelsen neo. Den er også den største, med over 5000 arter, noe som gjør at den omfatter 96% av alle frosker og padder. 
Skjelningen mellom de ulike gruppene (Archaeobatrachia, Mesobatrachia, og Neobatrachia) er vanskelig. Den er vesentlig basert på ulikheter i anatomi, særlig flere ulikheter i skjelettets struktur. 
Neobatrachia blir vanligvis delt inn i fire grupper, selv om også det er kontroversielt, da noen familier blir plassert i ulike undergrupper, alt etter hvem som spørres. Men gruppene er disse:

Bufonoidea
Hyloidea
Microhyloidea
Ranoidea


== Eksterne lenker ==
(en) Neobatrachia i Encyclopedia of Life 
(en) Neobatrachia hos Fossilworks 
(en) Neobatrachia hos NCBI 
(en) Kategori:Neobatrachia – bilder, video eller lyd på Wikimedia Commons
Panatagrevene

Panatag eller Panatagrevene (kinesisk språk: 黃岩島; pinyin Huangyan dao, på engelsk ofte Scarborough Shoal) er en øygruppe i Sør-Kina-havet.


== Geografi ==
Øyene er en gruppe ubebodde små øyer og korallatoller på et rev og ligger ca. 220 km vest for øya Luzon og ca. 345 km nordøst for Spratlyøyene.
Området er triangelformet med et areal på ca. 150 km² der revet har en omkrets på ca. 55 km og omslutter en lagune på ca. 130 km².
Havet omkring øyene er rike fiskebanker, og det formodes også å skjule store forekomster av olje og naturgass.


== Historie ==
Øyene har vært kjent blant kinesiske sjøfarere i lang tid, og ble omtalt allerede under Yuan-dynastiet på kart fra 1279.
Området kontrolleres idag 2007 av Filippinene med henvisning til den geografiske nærhet, men såvel Folkerepublikken Kina som Republikken Kina gjør krav på området. Øyene ligger innenfor Kinas kravlinje, «Den nistiplede linje».


== Eksterne lenker ==
Om Panatag
Hubert Schwarz

Hubert Schwarz (født 13. september 1960) er en tidligere vesttysk kombinertløper.
Han hadde sin styrke i hoppbakken, og ledet ofte kombinertkonkurransene etter hopprennet.  
Han oppnådde sin største triumf under OL 1988 i Calgary, der han tok gull i lagkonkurransen, sammen med Hans-Peter Pohl og Thomas Müller.


== Referanser ==


== Eksterne lenker ==
(de) Hubert Schwarz – Munzinger Sportsarchiv 
(en) Hubert Schwarz – Olympedia 
(en) Hubert Schwarz – Sports-Reference (OL-resultater – arkivert) 
(en) Hubert Schwarz – FIS (kombinert) 
(en) Hubert Schwarz – FIS (skihopping) 
(en) Hubert Schwarz – TheSports.org
Alo Bärengrub

Alo Bärengrub (født 12. februar 1984 i Kehtna, Estland) er en estisk landslagsspiller i fotball. Bärengrub spiller midtstopper for det estiske laget JK Nõmme Kalju.
Den 29. januar 2008 skrev Alo Bärengrub under en 4-årskontrakt med Bodø/Glimt etter prøveopphold. Hans første kamp i Tippeligaen var den 30. mars 2008, og han har spilt åtte Europacup-kamper for Flora Tallinn.


== Referanser ==


== Eksterne lenker ==
(en) Alo Bärengrub – UEFA 
(en) Alo Bärengrub – Transfermarkt 
(en) Alo Bärengrub – national-football-teams.com 
(en) Alo Bärengrub – WorldFootball.net 
(en) Alo Bärengrub – FootballDatabase.eu 
(en) Alo Bärengrub – Soccerway 
(en) Alo Bärengrub – EU-Football.info 
(en) Alo Bärengrub – Estlands fotballforbund 
(en) Alo Bärengrub – FBref
Amathea

Amathea er en norsk stiftelse som tilbyr tjenester som bidrar til samfunnets arbeid med å forebygge uplanlagt svangerskap og abort.


== Formål ==
Stiftelsen Amathea en landsdekkende helsetjeneste som tilbyr gratis veiledning til kvinner og par som er blitt uplanlagt gravide. Veiledningen er nøytral og det er kvinnens følelser og tanker som styrer samtalen. I Norge er stiftelsen alene om å ha slik veiledning som hovedoppgave. I tillegg til veiledning driver Amathea forebyggende helsearbeid i et folkehelseperspektiv.
Amathea er politisk uavhengig. Alle veilederne har helse-/sosialfaglig høyskole og universitetsutdannelse. Amathea har fokus på helsepersonellovens krav til faglig forsvarlighet. Amathea bidrar til spredning og overføring av kompetanse til helsepersonell og studenter via hospitering, kurs og annen opplysnings- og opplæringsvirksomhet. Organisasjonen har kontorer i ti av landets fylker.Amatheas direktør er (per 2023) Andrea Skaarer Kreutz.


== Historie ==
Amathea ble stiftet i 1978 som en reaksjon på den nye abortloven under navnet Alternativ til Abort i Norge (AAN) og hadde sitt utspring i organisasjonen Norsk Pro Vita som bestod hovedsakelig av helsepersonell som samlet seg om Lejeune-erklæringen om «menneskets ukrenkelige rett til liv.»Stiftelsen skiftet navn til Amathea i 2003. Fra 2005 ble det gjennomført en organisasjons-gjennomgang med sikte på å styrke kvaliteten på tjenesten, gjøre den mer kostnadseffektiv og finne fram til en rasjonell styringsmodell.
Nye vedtekter for Amathea ble vedtatt og trådte i kraft 15. mars 2006 med endringer i 2011 etter godkjenning av Lotteri- og stiftelsestilsynet. I 2009 og 2010 deltok den som arrangør av Aksjonsdag mot kjønnslemlestelse i Oslo.
I november 2015 ble Amathea fusjonert med SUSS-telefonen og har siden da også hatt tilbud om individuell rådgivning og helsehjelp innen fagområdet ungdomshelse. Amathea har spesiell kunnskap om intime og taburelaterte helsespørsmål, som seksuell- og reproduktiv helse.
I statsbudsjett som ble fremlagt av den norske regjeringen høsten 2022 ble støtten til Amathea kuttet med 6,2 millioner kroner. Dette førte til at stiftelsen må kutte i antall ansatte og avvikle seks avdelingskontorer i løpet av 2023.


== Referanser ==


== Eksterne lenker ==
(no) Offisielt nettsted
Chang’an

Chang'an har også andre betydninger.Chang'an (tradisjonell kinesisk: 長安, forenklet kinesisk: 长安, pinyin: Cháng'ān) var hovedstaden for mer enn ti dynastier i Kinas historie. Chang'an betyr evig fred på klassisk kinesisk. Under det kortvarige Xin-dynastiet fikk byen det nye navnet «varig fred» (常安, uttalt på samme vis på mandarin, men etter dynastiets fall i 23 fikk den tilbake sitt opprinnelige navn. Da Ming-dynastiet opprant hadde den igjen et nytt navn, denne gang til Xi'an, som betyr  «vestlig fred». Det er hva byen heter i dag. 


== Fra steinalderen til Tang-dynastiet ==

Chang'an var bebodd allerede i neolittisk tid. Yangshaokulturen var da på plass i Banpo, i den senere byens forsteder. Den geskjeftige herskeren, Qin Shi Huang, av Qin-dynastiet holdt hoff noe mot nordøst, og det var her han bygde sitt massive mausoleum med terracottahæren. 
I Han-dynastiets første del var Chang'an keiserens hovedstad. Byen lå i det som nå er nordvest i den moderne storbyen Xi'an. Under Han-keiseren Gaozu hadde den rundt 400 000 innbyggere. Til sammenligning hadde Vestens største byer, Seleucia-Ctesiphon og Alexandria, samtidig henholdsvis 200 000 og 300 000 innbyggere.
Under Tang-dynastiet omfattet Chang'an det området som senere lå helt innenfor Ming-murene, og dessuten noen mindre områder østenfor og vestenfor, og en stor del av den senere Ming-byens sørlige forsteder. 
Slik var Tang-Chang'an faktisk åtte ganger større enn Ming-Xi'an, som ble gjenoppbygd over de delene som var de keiserlige deler av byen under Sui- og Tang-byen. 
Her lå også det store Weiyangpalasset, et keiserlig palass bygget i begynnelsen av Han-dynastiet (ca. 200 f.Kr.).
Da byen var på sitt største, var Chang'an en av verdens største både i utstrekning og innbyggertall. Omkring 750 ble Chang'an omtalt som «en million menneskers by» i kinesiske nedtegnelser, og moderne estimater regner med at befolkningen innenfor bymurene var mellom 800. 00 og 1 000 000 innbyggere. Ifølge en folketelling i 742, nedtegnet i Den nye bok av Tang, ble det talt 362 921 familier med 1 960 188 personer i Jingzhao Fu (京兆府), hele det bymessige området og dessuten medregnet noen småbyer i området.

Uansett var byen i minst samme størrelsesorden som Konstantinopel og Bagdad. Dens grunnriss ble forbilde for de japanske hovedstedene (Fujiwara-kyō, Heijō-kyō, Heian-kyō) og Gyeongju i Silla (Korea).
Ximing-tempelelet i Chang'an tiltrakk pilegrimer fra alle himmelretninger. 
Her oversatte indiske pilegrimer sine sutraer til kinesisk. Den japanske buddhisten Kūkai oppholdt seg her rundt 805 og studerte sanskrit. 
På 800-tallet begynte forfallet i Tang-dynastiet; rundt 900 hadde Chang'an bare 500 000 innbyggere. Etter Tang-dynastiet forfalt Chang'an ned i betydningsløsheten.


== Referanser ==
Beniamino Gigli

Beniamino Gigli (født 20. mars 1890 i Recanati i Italia, død 30. november 1957 i Roma) var en italiensk operasanger (tenor).
Han begynte å synge som sjuåring. Han fikk stipendium for sangstudier i Roma, og i 1914 vant han en tevling i Parma og kunne debutere i La Gioconda samme år. 
Han sang i blant annet Italia, Spania og Sør-Amerika, og hadde engasjementårene 1920–1932 på Metropolitan i New York City. Han ga også konserter i andre land.
Gigli ble betraktet som Enrico Carusos etterfølger og sin tids fremste tenor. Hans repertoar bestod særlig av italienske og franske operapartier. Han utgav en selvbiografi.
Han var aktiv som konsertsangere frem til 1955. I 1918 gjorde Gigli sin innspillingsdebut og Naxos har gitt ut en nesten fullstendig utgave med 14 volumer av Giglis komplette utgitte innspillinger 1918-51 samt avskjedskonsertene  i New York i 1955. Han medvirket dessuten i rundt tyve filmer.«Non ti scordar di me» er en sang som ble skreddersydd til Giglis første film i 1935. Nå er den sangen en av de største italienske sangene og er blitt innspilt, også av blant annet Pavarotti. 


== Filmografi ==
1935 – Non ti scordar di me
1936 – Ave Maria
1938 – Solo Per Te
1947 – Pagliacci
1953 – Giuseppe Verdi
1926 – Cavalleria Rusticana, Finale (kortfilm), 11 min.
1927 – La Gioconda, "Sia i Glora I Canti – Cielo e mar" (kortfilm), 8 minutter
1928 – Perlefiskerne, "Au fond du temple saint", 9 min (kortfilm med Giuseppe de Luca).
1927 – Rigoletto, Kvartetten (6 min), kortfilm
1927 – Lucia di Lammermoor, "Lucia perdona – Sulla tomba", 12 min.Kortfilmer produsert mellom 1926 og 1930 av Varner Bros.


== Referanser ==


== Eksterne lenker ==
(it) Offisielt nettsted 
(en) Beniamino Gigli – kategori av bilder, video eller lyd på Commons 
(en) Beniamino Gigli – galleri av bilder, video eller lyd på Commons 
(en) Beniamino Gigli på Internet Movie Database 
(sv) Beniamino Gigli i Svensk Filmdatabas 
(da) Beniamino Gigli på Filmdatabasen 
(fr) Beniamino Gigli på Allociné 
(en) Beniamino Gigli på AllMovie 
(en) Beniamino Gigli hos The Movie Database 
(en) Beniamino Gigli på Discogs 
(en) Beniamino Gigli på MusicBrainz
Dongshaøyene

Dongshaøyene, eller Pratasøyene (kinesisk: 東沙群島, pinyin: Dōngshā Qúndǎo), er en øygruppe i Sør-Kina-havet. Øygruppen består av totalt tre atoller, med en øy, to korallrev og to banker. Øya er uten annen bosetning enn 200 marinesoldater fra Taiwan.
Øygruppen ligger 340 km sørøst for Hongkong og 400 km sørvest fra Taiwan.
Øygruppen var kontrollert av Japan fra 1907 til 1909 og fra 1939 til 1945. 
De administreres politisk som del av distriktet Cijin (旗津, Qíjīn) i fylket Kaohsiung.Folkerepublikken Kina anser at øyene hører inn under Huizhou i provinsen Guangdong.
I 2012 ble Sun Yat-sen nasjonale universitets Dongsha Atoll Research Station (DARS) etablert for biologi, biogeokjemi og oceanografiforskning.


== Referanser ==


== Eksterne lenker ==
Offisielt nettsted 
(en) Pratas Island – kategori av bilder, video eller lyd på Commons
Sterling Seagrave

Sterling Seagrave (født 15. april 1937 i Columbus i Ohio i USA, død 1. mai 2017 i Frankrike) er en amerikansk forfatter som er best kjent for biografien The Soong Dynasty. 
Seagrave vokste opp i grensetraktene mellom Kina og Burma, sønn i en amerikansk slekt som hadde tilbrakt nesten to århundrer i Orienten. Hans var dr. Gordon Seagrave, forfatter av Burma Surgeon. 
Sterling Seagrave ble gravende journalist i Asia, og skrev for mange aviser og tidsskrifter.
Han og hans kone og samarbeidspartner, Peggy Sawyer Seagrave, bor i Europa.


== Verker ==
The Soong Dynasty
The Yamato Dynasty: The Secret History of Japan's Imperial Family
Opération Lys d'or
Yellow Rain: A Journey Through the Terror of Chemical Warfare
The Marcos Dynasty
Dragon Lady: The Life and Legend of the Last Empress of China, New York: Vintage Books, New York, 1992  ISBN 0-679-73369-8  (Boken avviser at enkekeiserinne Cixi benyttet seg av bokserne under bokseropprøret, og fremstiller henne på en velvillig måte.
Gold Warriors: America's Secret Recovery of Yamashita's Gold (sammen Peggy Seagrave), Verso, ISBN 1-85984-542-8.


== Referanser ==
Miltiades

Miltiades kan vise til:

Miltiades den eldre, gresk aristokrat
Miltiades den yngre, gresk politiker og soldat
Miltiades (pave), pave i perioden 2. juli 311 til 11. januar 314
Louis Martín

Luis Martín García (født 19. august 1846 i Melgar de Fernamental ved Burgos i Spania, død 18. april 1906 i Roma) var generalsuperior for jesuittordenen.
Martín trådte inn i jesuittordenen i 1864. I 1868 ble han fordrevet fra Spania men kunne vende tilbake i 1874. I Bilbao var han leder for tidsskriftet «Det hellige hjerte». Kort etter ble han rektor for Universitetet i Salamanca. 
I 1885 ble han provinsial for jesuittene i Kastilla og 1891 generalvikar i Roma. Der ble Martín i 1892 valgt til ny ordensgeneral.


== Referanser ==


== Litteratur ==
Chandlery, P.L.: El M.R.P. Luis Martin Garcia. Bosquejo biografico, Burgos, 1947.
Sanz de Diego, R.: "El General de los jesuitas, Luis Martin, y la politica espanola", i Studia historica et philologica, Roma, 1984.
Schultenover, D.G. George Tyrrell; in search of Catholicism, Sheperdstown, 1981.
Plesetsk

Plesetsk (russisk: Плесе́цк) er en bymessig bosetning i Arkhangelsk oblast i Russland. Den ligger rundt 200 km sør for Arkhangelsk. Innbyggertall: 11 300 (folketelling 2002), 14 027 (folketelling 1989).
Plesetsk kosmodrom ligger i byen Mirnyj like ved.


== Referanser ==


== Eksterne lenker ==
Om Plesetsk på russianspaceweb.com
Tom Mix

Thomas Edwin «Tom» Mix (født Thomas Hezikiah Mix; 6. januar 1880 i Mix Run i Pennsylvania, død 12. oktober 1940 i Florence i Arizona) var en amerikansk skuespiller. 
Han var en legendarisk cowboy-stjerne i mer enn 330 westernfilmer, både stumfilmer og lydfilmer. I filmene brukte han sjelden stuntmenn, noe som førte til at han ofte pådro seg skader. 
Han sluttet som skuespiller i 1934, og omkom i en bilulykke i 1940.


== Filmografi ==
1909: The Cowboy Millionaire
1909: Briton and Boer
1910: Pride of the Range
1911: Saved by the Pony Express
1914: Why the Sheriff Is a Bachelor
1914: In the Days of the Thundering Herd
1914: Chip of the Flying U
1914: Shotgun Jones
1915: The Man from Texas
1917: Durand of the Bad Lands
1917: The Heart of Texas Ryan
1917: The Golden Thought
1918: Ace High
1918: Cupid’s Round Up
1921: The Night Horsemen


== Galleri ==

		
		
		


== Referanser ==


== Eksterne lenker ==
(en) Tom Mix på Internet Movie Database 
(sv) Tom Mix i Svensk Filmdatabas 
(da) Tom Mix på Filmdatabasen 
(fr) Tom Mix på Allociné 
(en) Tom Mix på AllMovie 
(en) Tom Mix hos Turner Classic Movies 
(en) Tom Mix hos The Movie Database
Montale

Montale har flere betydninger:

Montale (Toscana), en kommune i provinsen Pistoia i den italienske regionen Toscana
Eugenio Montale, en italiensk forfatter
Hannelore Måseide

Hannelore Måseide (født 21. desember 1942) er en norsk politiker. Hun var ordfører i Ulstein i Møre og Romsdal fra 2003 til 2011 og ble valgt inn i kommunestyret som representant for Arbeiderpartiet. Hun var varaordfører i kommunen fra 1999 til 2003. Hun har siden meldt seg inn i Venstre. Hun er medlem av kommunestyret i Ulstein for Venstre for perioden 2015-2019.
28. januar 2008, bare et halv år inn i sin andre periode som ordfører, meldte hun seg ut av Arbeiderpartiet. Hun begrunnet dette med en helhetlig vurdering basert på ulik forståelse for hvordan arbeidet i kommunestyregruppa skulle gjennomføres. Måseide satt likevel som ordfører ut valgperioden. Ved kommunevalget 2011 sto hun på Venstres liste. Ved kommunevalget i 2015 ble hun innvalgt som medlem av Ulstein kommunestyre for Venstre.


== Referanser ==
Jan Berset

Jan Gerhard Berset (født 27. mai 1944) er en norsk politiker for Høyre. Han var ordfører i Ulstein kommune i Møre og Romsdal fra 2011 til 2015. Han har også tidligere vært ordfører i kommunen, fra 1995 til 2003.
Berset var rektor ved Ulstein vidaregåande Skule til 2010.


== Referanser ==
Mette Stensholt Schau

Mette Stensholt Schau (født 25. mars 1962 i Larvik) er en norsk NRK-journalist. Hun er virksom som redaksjonssjef i NRK Vestfold, men har tidligere vært i Radio Larvik, TV Larvik og Larvik Morgenavis. 
For TV-seerne er hun kanskje aller mest kjent som programleder for hageserien Grønn glede. Som odelsjente til en gård i Lardal kan hun mye om hagearbeid, og sin egen hage lager hun etter innfallsmetoden. Østlands-Posten offentliggjorde 5. april 2008 at hun var en én av søkerne som kulturhussjef i Larvik, men stillingen gikk til Morten Hagevik i stedet. Samme år holdt Stensholt Schau 17. mai-tale i Bøkeskogen. Hun er bosatt i Larvik.


== Litteratur ==
Stensholt Schau, Mette: Grønn glede (Aschehoug 2003)


== DVD-utgivelser ==
Grønn glede (2 plater) (2002)
Arne Sørensen (fotballspiller)

Arne Sørensen (født 27. november 1917, død 1. mai 1977) var en dansk fotballspiller og -trener. Han spilte 30 A-landskamper for Danmark og scoret fire mål.
Han var dansk landslagstrener fra 1956 til 1961 og var trener for laget som vant sølvmedaljer under OL i Roma i 1960.


== Klubbkarriere ==
 B 1903
 B.93
 Stade Français
 FC Nancy


== Referanser ==


== Eksterne lenker ==
(en) Arne Sørensen – Olympedia 
(en) Arne Sørensen – national-football-teams.com 
(en) Arne Sørensen – FootballDatabase.eu 
(da) Arne Sørensen – Dansk Boldspil-Union
Spekulum

Et spekulum (latinsk: speil) er et medisinsk verktøy for å undersøke kroppsåpninger, med en utforming som avhenger av hvilken kroppsåpning som skal undersøkes. I eldre tekster kan spekulumet omtales som et diopter eller dioptra.Vaginale spekula ble brukt av romerne, og spekulumartefakter har blitt funnet i Pompeii.
 På en nattevakt på Nordlandssykehuset kom gynekologen Stine Andreasen og jordmoren Hege Hanssen i snakk om at oldtidens spekulum ikke har endret seg mye gjennom to tusen år. Sammen har de utviklet en forbedret versjon med tynne, elastiske sidevegger i plast i stedet for metall, og dermed også lydløst.En vaginal spekulum, utviklet av J. Marion Sims, består av en hul sylinder, med en avrundet ende som er delt i to hengslete deler, på samme måte som nebbet til en and. Spekulumet blir ført inn i vagina for å utvide den, for å lettere kunne undersøke vagina og livmorhals.

Det finnes også egne spekula for anal-, øre-, og neseåpninger.


== Referanser ==


== Se også ==
Endoskop
BokkeReidars Bluesband

BokkeReidars Bluesband er et norsk åttemanns-band med blåserekke som spiller soul, rhythm and blues og blues på norsk.
BokkeReidars ble startet i Volda i 1983, og er et av de lengstlevende bluesband i Norge.
Bandet har utgitt tre plater, der de to første var på engelsk. I 2004 utga bandet sin første norske plate. Siden har soul og blues på sunnmørsdialekt fått bandet til å stå litt ut fra andre band innen denne genren.
I tillegg til studiojobbing er BokkeReidars ofte å høre på musikkfestivalene i Norge. Moldejazz, Vossajazz, Dølajazz, Lillehammer Bluesfestival og Olavsfestdagene i Trondheim er noen av festivalene som har fått besøk av bandet.


== Medlemmer ==
Gunnar Solheim, vokalist
Steinar Høydal, piano/orgel
Klaus Blø, gitar
Svein Hunnes, bass
Terje H. Hansen, trommer
Ivar Kvangardsnes, trompet
Trond Johnsen, tenorsax
André Folkestad, trombone


== Diskografi ==
I levande live (1989)
BokkeReidars Bluesband (album) (1996)
En time til (2004)
Sprengstoff (2011)


== Eksterne lenker ==
(no) Offisielt nettsted 
(en) BokkeReidars Bluesband på Spotify
Mohair

Mohair er ull fra angorageiten. Geiten lever i Nord-Amerika, Sør-Afrika, Tyrkia og i det vestlige Asia på 1000 meters høyde. Dyret klippes to ganger i året og leverer ved hver klipping mellom 1,5 til 2,5 kilo mohairull. Ullfibrene er 100 til 300 millimeter lange, er nesten rette, de er veldig elastiske og har en hvitgul farge. Mohair brukes blant annet i mer eksklusive kles- og møbeltekstiler. Mohair er også tatt hyppig i produksjon av fell til felleski. Angora- eller ankarageit er en tyrkisk rase av tamme geiter. Den produserer den skinnende fiberen som er kjent som mohair. Den er utbredt i mange land i verden. Opprinnelsen til angorageit er ikke kjent. Den tidligste vestlige beskrivelsen kan være den som ble publisert i 1555 av Pierre Belon, som hadde sett geiter med snøhvit ull på reise i det sørlige Tyrkia: «... ull så delikat at man ville bedømme den som finere enn silke ...».


== Referanser ==


== Eksterne lenker ==
(en) Mohair – kategori av bilder, video eller lyd på Commons

Breeds of Livestock - Angora goats, Oklahoma State University
Norgesmesterskapet på ski 2008

Norgesmesterskapet på ski 2008 ble arrangert i Granåsen i Trondheim, og på Støren/ i Selbu (del 2). 
Mesterskapet gikk fra 30. januar til 3. februar (del 1), og 28. til 30. mars (del 2). 
50 km for menn og 30 km for kvinner ble arrangert i forbindelse med Rensfjellrennet i Selbu. Sør-Trøndelag Skikrets stod som arrangør av arrangementet, og det var første gang en skikrets var tildelt ski-NM.


== Skihopping ==


=== Stor bakke ===


==== Kvinner ====


==== Menn ====


== Langrenn ==


== Kombinert ==


=== Normal (Gundersen) ===


=== Sprint ===


== Kilder ==
Resultater individuelt
Resultater lagsprint


== Eksterne lenker ==
Hjemmeside – del 1
Hjemmeside – del 2
Joel Madden

Joel Madden (født 11. mars 1979) er en amerikansk musiker og forsanger i bandet Good Charlotte.
Han bor i Waldorf, Maryland og er tvillingbror til den fem minutter eldre Benji Madden. Bandet hat laget flere store hits, mest kjent er nok «I Just Wanna Live».
Han er gift med realitystjernen Nicole Richie, og de har to barn sammen.


== Referanser ==


== Eksterne lenker ==
(en) Joel Madden – kategori av bilder, video eller lyd på Commons 
(en) Joel Madden – galleri av bilder, video eller lyd på Commons 
(en) Joel Madden på Internet Movie Database 
(en) Joel Madden på Discogs 
(en) Joel Madden på MusicBrainz 
(en) Joel Madden på AllMusic 
Joel Madden på Twitter